**Airobot Technologies AS**

**Registrikood: 16405978**

**Aadress: Harju maakond, Rae vald, Soodevahe küla, Suur-Sõjamäe tn 37a, 75322**

**KORRALISE ÜLDKOOSOLEKU PROTOKOLL**

Airobot Technologies AS korraline üldkoosolek toimus 01.07.2022 aadressil Suur-Sõjamäe tn 37a, Soodevahe küla, Rae vald. Koosolek algas kell 10:15 ja lõppes kell 10:42.

Korralise üldkoosoleku kokkukutsumise teade avaldati 09.06.2022 ajalehes Eesti Päevaleht ning 08.06.2022 börsiteatena Nasdaq Tallinna Börsi infosüsteemi kaudu. Seega oli korraline üldkoosolek nõuetekohaselt kokku kutsutud.

Korralisel üldkoosolekul osalemiseks õigustatud aktsionäride ring määrati seisuga seitse päeva enne üldkoosoleku toimumist, s.o 24.06.2022 Nasdaq CSD SE arveldussüsteemi tööpäeva lõpu seisuga.

Airobot Technologies AS-il on kokku 2906 aktsionäri, kellel kuulub kokku 2 511 067 aktsiat.

Korraline üldkoosolek oli otsustusvõimeline, kuna seal osales 7 aktsionäri, kellele kuuluvate aktsiatega oli esindatud 2 039 085 häält, st üle poole (81,2%) Airobot Technologies AS aktsiatega esindatud häältest.

Korralise üldkoosoleku avas juhatuse liige Heiki Aulik ning tegi ettepaneku valida koosoleku juhatajaks Advokaadibüroo Ellex Raidla vandeadvokaadi Gerli Kivisoo (isikukood 48203290279), koosoleku protokollijaks Advokaadibüroo Ellex Raidla vandeadvokaadi Meree Punab-i (isikukood 48611100031). Heiki Aulik tegi ettepaneku otsustada nimetatud küsimus hääletamata ja palus märku anda, kui keegi aktsionäridest on nimetatud ettepaneku vastu. Vastuhääli ei olnud.

Koosoleku juhatajana tegutses Advokaadibüroo Ellex Raidla vandeadvokaat Gerli Kivisoo (isikukood 48203290279), koosoleku protokollijana Advokaadibüroo Ellex Raidla vandeadvokaat Meree Punab (isikukood 48611100031).

Hääletamist ja häälte lugemist korraldasid samuti koosoleku juhataja ja protokollija.

Koosoleku juhataja Gerli Kivisoo tutvustas koosoleku reglementi:

1. Pärast päevakorrapunkti tutvustamist on aktsionäridel õigus küsimusteks;
2. Küsimuste ammendumisel liigutakse edasi hääletamise juurde;
3. Pärast päevakorra ammendumist on aktsionäridel õigus sõnavõttudeks.

Päevakorra täiendusi ei olnud.

Korralise üldkoosoleku päevakord oli järgmine:

1.2021.a majandusaasta aruande kinnitamine ja kahjumi katmine

Korralisel üldkoosolekul võeti vastu järgmine otsus:

1. **Kinnitada Airobot Technologies AS 2021.a majandusaasta aruanne ja katta aruandeaasta kahjum summas 86 000 eurot tulevaste perioodide kasumi arvelt.**

Hääletustulemused:

Poolt: 2 039 085 häält; 100% üldkoosolekul osalenud häältest

Vastu: 0 häält; 0% üldkoosolekul osalenud häältest

Erapooletu: 0 häält; 0% üldkoosolekul osalenud häältest

Ei hääletanud: 0 häält; 0% üldkoosolekul osalenud häältest

*/Allkirjastatud digitaalselt/*

Gerli Kivisoo Meree Punab

Korralise üldkoosoleku juhataja Korralise üldkoosoleku protokollija

Protokolli lisa:

1. Korralisel üldkoosolekul osalenud aktsionäride nimekiri